ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 41/2562เรื่อง รายละเอียดของโครงการจัดการกองทุนรวมอสังหาริมทรัพย์(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 118(1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 129/1(4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 สํานักงานออกประกาศไว้ดังต่อไปนี้ข้อ 1 ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2562 เป็นต้นไปข้อ 2 ให้ยกเลิก(1) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 12/2550 เรื่อง รายละเอียดโครงการจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 54/2552 เรื่อง รายละเอียดโครงการจัดการกองทุนรวมอสังหาริมทรัพย์ (ฉบับที่ 2)ลงวันที่ 29 ตุลาคม พ.ศ. 2552(3) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 48/2553 เรื่อง รายละเอียดโครงการจัดการกองทุนรวมอสังหาริมทรัพย์ (ฉบับที่ 3)ลงวันที่ 5 พฤศจิกายน พ.ศ. 2553ข้อ 3 ในประกาศนี้"กองทุนรวม" หมายความว่า กองทุนรวมอสังหาริมทรัพย์ตามประกาศคณะกรรมการกํากับตลาดทุนว่าด้วยการจัดการกองทุนรวมอสังหาริมทรัพย์"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม"บุคคลที่เกี่ยวข้อง" หมายความว่า บุคคลที่เกี่ยวข้องตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ข้อ 4 ประกาศนี้มีข้อกําหนดดังต่อไปนี้(1) ข้อกําหนดเกี่ยวกับรายการในโครงการจัดการกองทุนรวมของกองทุนรวมอสังหาริมทรัพย์ ซึ่งเป็นไปตามหลักเกณฑ์ในหมวด 1(2) ข้อกําหนดเกี่ยวกับการแก้ไขโครงการจัดการกองทุนรวมโดยได้รับความเห็นชอบจากสํานักงาน ซึ่งเป็นไปตามหลักเกณฑ์ในหมวด 2หมวด 1รายละเอียดของโครงการจัดการกองทุนรวม\_\_\_\_\_\_\_\_\_\_\_\_\_\_\_\_\_\_ข้อ 5 โครงการจัดการกองทุนรวมต้องมีรายละเอียดอย่างน้อยตามรายการดังต่อไปนี้(1) ลักษณะเฉพาะของกองทุนรวม ตามข้อ 6(2) นโยบายการลงทุนของกองทุนรวม ตามข้อ 7(3) การแต่งตั้งคณะกรรมการการลงทุน (ถ้ามี) ตามข้อ 8(4) นโยบายการกู้ยืมเงินและการก่อภาระผูกพันแก่ทรัพย์สินของกองทุนรวม ตามข้อ 9(5) นโยบายการบริหารและจัดหาผลประโยชน์ของกองทุนรวม ตามข้อ 10(6) การประกันรายได้ของกองทุนรวม (ถ้ามี) ตามข้อ 11(7) นโยบายการจ่ายเงินปันผล ตามข้อ 12(8) การทําธุรกรรมกับบุคคลที่เกี่ยวข้อง ตามข้อ 13(9) การจัดสรรและการโอนหน่วยลงทุน ตามข้อ 14(10) การขอมติของผู้ถือหน่วยลงทุน ตามข้อ 15(11) การเพิ่มเงินทุนจดทะเบียนและการลดเงินทุนจดทะเบียน ตามข้อ 16(12) การคํานวณและการเปิดเผยมูลค่าทรัพย์สินสุทธิและมูลค่าหน่วยลงทุน ตามข้อ 17(13) ผลบังคับของโครงการจัดการกองทุนรวม ตามข้อ 18(14) การแก้ไขเพิ่มเติมโครงการจัดการกองทุนรวม ตามข้อ 19(14/1)( การดําเนินการเกี่ยวกับการจัดให้บริษัทจัดการอื่นเข้าจัดการกองทุนรวมในกรณีที่บริษัทจัดการไม่สามารถดํารงเงินกองทุน(15) ค่าธรรมเนียมและค่าใช้จ่ายต่าง ๆ ตามข้อ 20(16) การเลิกกองทุนรวม ตามข้อ 21(17)( ภูมิลําเนาในประเทศไทยเพื่อการวางทรัพย์ สําหรับผู้ถือหน่วยลงทุนทุกรายที่ไม่มีภูมิลําเนาในประเทศไทย (ถ้ามี)ข้อ 6 รายการลักษณะเฉพาะของกองทุนรวม ต้องมีรายละเอียดโดยสรุปของกองทุนรวมดังต่อไปนี้(1) ชื่อโครงการจัดการกองทุนรวม(2) ชื่อบริษัทจัดการ(3) ชื่อผู้ดูแลผลประโยชน์(4) ประเภท วัตถุประสงค์ และอายุของกองทุนรวม(5) จํานวนเงินทุนโครงการเริ่มแรก และนโยบายเกี่ยวกับการเพิ่มเงินทุนจดทะเบียน(6) มูลค่าที่ตราไว้ของหน่วยลงทุนเริ่มแรก(7) ลักษณะของผู้ถือหน่วยลงทุน เช่น ผู้ลงทุนทั่วไป หรือผู้ลงทุนรายใหญ่ เป็นต้น(8) รูปแบบการออกหน่วยลงทุน เช่น หน่วยลงทุนจะอยู่ในรูปแบบไร้ใบหน่วยลงทุนโดยนายทะเบียนจะออกใบหน่วยลงทุนให้ผู้ถือหน่วยลงทุนเมื่อมีการร้องขอข้อ 7 รายการนโยบายการลงทุนของกองทุนรวม ต้องมีรายละเอียดว่ากองทุนรวมมีนโยบายลงทุนในทรัพย์สินประเภทใดข้อ 8 รายการการแต่งตั้งคณะกรรมการการลงทุน (ถ้ามี) ต้องมีรายละเอียดเกี่ยวกับอํานาจหน้าที่ องค์ประกอบ และวิธีการคัดเลือกคณะกรรมการการลงทุนข้อ 9 รายการนโยบายการกู้ยืมเงินของกองทุนรวมและการก่อภาระผูกพันใด ๆ แก่ทรัพย์สินของกองทุนรวม ต้องมีรายละเอียดเกี่ยวกับนโยบายการกู้ยืมเงินและการก่อภาระผูกพันแก่ทรัพย์สินของกองทุนรวมที่เป็นไปตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวม ทั้งนี้ ในกรณีที่กองทุนรวมมีนโยบายในการกู้ยืมเงิน ให้ระบุสัดส่วนการกู้ยืมเงินของกองทุนรวมด้วยข้อ 10 รายการการบริหารและจัดหาผลประโยชน์จากอสังหาริมทรัพย์ของกองทุนรวม ต้องมีรายละเอียดเกี่ยวกับรูปแบบการบริหารจัดการหรือการจัดหาผลประโยชน์จากอสังหาริมทรัพย์ของกองทุนรวมข้อ 11 รายการการประกันรายได้ของกองทุนรวม (ถ้ามี) ต้องระบุชื่อผู้ประกันรายได้ และสรุปสาระสําคัญของเงื่อนไขของการประกันรายได้ข้อ 12 รายการนโยบายการจ่ายเงินปันผล ต้องมีรายละเอียดเกี่ยวกับเงื่อนไขและกําหนดเวลาในการจ่ายเงินปันผลให้แก่ผู้ถือหน่วยลงทุนข้อ 13 รายการการทําธุรกรรมเพื่อกองทุนรวมกับบุคคลที่เกี่ยวข้อง ต้องมีรายละเอียดเกี่ยวกับกระบวนการที่บริษัทจัดการต้องดําเนินการก่อนการเข้าทําธุรกรรมดังกล่าว ซึ่งเป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ข้อ 14 รายการการจัดสรรและการโอนหน่วยลงทุนต้องมีรายละเอียดอย่างน้อยดังต่อไปนี้(1) ลักษณะของผู้ลงทุนที่บริษัทจัดการจะเสนอขายหน่วยลงทุน และคุณสมบัติ (ถ้ามี)(2) ข้อกําหนดเกี่ยวกับการจัดสรรหน่วยลงทุน การโอนหน่วยลงทุน และข้อจํากัดในการจัดสรรและการโอนหน่วยลงทุน ตลอดจนผลของการไม่ปฏิบัติให้เป็นไปตามข้อกําหนดดังกล่าวข้อ 15 รายการการขอมติของผู้ถือหน่วยลงทุน ต้องมีรายละเอียดอย่างน้อยดังต่อไปนี้(1) ธุรกรรมที่ต้องได้รับมติของผู้ถือหน่วยลงทุน โดยให้แสดงด้วยว่าธุรกรรมใดต้องได้รับมติในกรณีปกติ และธุรกรรมใดต้องได้รับมติในกรณีพิเศษ ทั้งนี้ หากเป็นการขอมติเพื่อแก้ไขเพิ่มเติมโครงการจัดการกองทุนรวมหรือแก้ไขวิธีการจัดการ ต้องไม่ขัดหรือแย้งกับบทบัญญัติแห่งพระราชบัญญัติหลักทรัพย์และตลาดหลักทรัพย์ พ.ศ. 2535 เกี่ยวกับเรื่องดังกล่าว ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายนั้น(2) ข้อกําหนดที่แสดงว่า หลักเกณฑ์และวิธีการในการขอมติของผู้ถือหน่วยลงทุนตลอดจนผลบังคับของมติดังกล่าว ให้เป็นไปตามข้อกําหนดในข้อผูกพันระหว่างผู้ถือหน่วยลงทุนกับบริษัทจัดการข้อ 16 รายการการเพิ่มเงินทุนจดทะเบียนและการลดเงินทุนจดทะเบียน ต้องมีรายละเอียดอย่างน้อยเกี่ยวกับกระบวนการในการดําเนินการดังกล่าว เช่น การขอมติจากผู้ถือหน่วยลงทุน การขออนุมัติจากสํานักงานในกรณีที่เป็นการเพิ่มเงินทุนจดทะเบียน หรือขั้นตอนการลดเงินทุนจดทะเบียน และการเฉลี่ยเงินคืนผู้ถือหน่วยลงทุนในกรณีที่เป็นการลดเงินทุนจดทะเบียน เป็นต้นข้อ 17 รายการการคํานวณและการเปิดเผยมูลค่าทรัพย์สินสุทธิและมูลค่าหน่วยลงทุน ต้องมีรายละเอียดที่เป็นไปตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลของกองทุนรวมและทรัสต์ที่มีการลงทุนในอสังหาริมทรัพย์หรือโครงสร้างพื้นฐานข้อ 18 รายการผลบังคับของโครงการจัดการกองทุนรวม ต้องมีรายละเอียดอย่างน้อยดังต่อไปนี้(1) ข้อกําหนดที่แสดงว่า บริษัทจัดการมีหน้าที่ปฏิบัติตามโครงการจัดการกองทุนรวม ข้อผูกพันระหว่างผู้ถือหน่วยลงทุนกับบริษัทจัดการ และพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว ทั้งนี้ ในกรณีที่ข้อกําหนดในโครงการจัดการกองทุนรวมขัดหรือแย้งกับหลักเกณฑ์ในกฎหมาย ประกาศ กฎ หรือคําสั่งดังกล่าว หากบริษัทจัดการได้ดําเนินการให้เป็นไปตามกฎหมาย ประกาศ กฎ หรือคําสั่งนั้น ให้ถือว่าบริษัทจัดการได้ปฏิบัติให้เป็นไปตามโครงการจัดการกองทุนรวมแล้ว(2) ข้อกําหนดที่แสดงว่า บริษัทจัดการจะแต่งตั้งผู้ดูแลผลประโยชน์ของกองทุนรวมตามที่ระบุไว้ในโครงการจัดการกองทุนรวม โดยผู้ดูแลผลประโยชน์มีอํานาจลงนามในข้อผูกพันระหว่างผู้ถือหน่วยลงทุนกับบริษัทจัดการ ทั้งนี้ การลงนามในข้อผูกพันของผู้ดูแลผลประโยชน์ที่ได้รับการแต่งตั้งโดยชอบ ให้ถือว่าผูกพันผู้ถือหน่วยลงทุนทั้งปวง(3) ข้อกําหนดที่แสดงว่า การที่ผู้ถือหน่วยลงทุนได้แสดงความประสงค์ในการซื้อหรือลงทุนในหน่วยลงทุนของกองทุนรวมตามโครงการจัดการกองทุนรวมนี้ ไม่ว่าในทอดใด ๆให้ถือว่าผู้ถือหน่วยลงทุนดังกล่าวยอมรับที่จะผูกพันตามข้อกําหนดในโครงการจัดการกองทุนรวมและข้อผูกพันระหว่างผู้ถือหน่วยลงทุนกับบริษัทจัดการข้อ 19 รายการการแก้ไขเพิ่มเติมโครงการจัดการกองทุนรวม ต้องระบุวิธีการแก้ไขโครงการจัดการกองทุนรวม ซึ่งต้องเป็นไปตามบทบัญญัติแห่งพระราชบัญญัติหลักทรัพย์และตลาดหลักทรัพย์ พ.ศ. 2535 เกี่ยวกับเรื่องดังกล่าว ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายนั้นข้อ 20 รายการค่าธรรมเนียมและค่าใช้จ่ายต่าง ๆ ต้องมีรายละเอียดเกี่ยวกับอัตราและวิธีการเรียกเก็บค่าธรรมเนียม ค่าใช้จ่าย เงินตอบแทนอื่นใด ที่บริษัทจัดการจะเรียกเก็บจากผู้ซื้อหน่วยลงทุน ผู้ถือหน่วยลงทุน หรือกองทุนรวมข้อ 21 รายการการเลิกกองทุนรวม ต้องมีข้อกําหนดที่แสดงว่าบริษัทจัดการจะเลิกกองทุนรวมเมื่อปรากฏเหตุอย่างน้อยดังต่อไปนี้(1) เมื่อปรากฏเหตุที่ทําให้บริษัทจัดการต้องดําเนินการเลิกกองทุนรวมตามประกาศคณะกรรมการกํากับตลาดทุนว่าด้วยการจัดการกองทุนรวมอสังหาริมทรัพย์(2) เมื่อสํานักงานมีคําสั่งเลิกกองทุนรวมตามมาตรา 128 แห่งพระราชบัญญัติหลักทรัพย์และตลาดหลักทรัพย์ พ.ศ. 2535หมวด 2การแก้ไขโครงการจัดการกองทุนรวมโดยได้รับความเห็นชอบจากสํานักงาน\_\_\_\_\_\_\_\_\_\_\_\_\_\_\_\_\_\_ข้อ 22 การแก้ไขโครงการจัดการกองทุนรวมในเรื่องดังต่อไปนี้ ให้ถือว่าได้รับความเห็นชอบจากสํานักงาน(1) การแก้ไขเพิ่มเติมข้อมูลซึ่งมีผลให้ผู้ถือหน่วยลงทุนทั้งปวงได้รับประโยชน์เพิ่มขึ้น(2) การแก้ไขเพิ่มเติมให้เป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว(3) การแก้ไขชื่อและรายละเอียดอื่นของบุคคลให้ถูกต้องข้อ 23 ในกรณีที่บริษัทจัดการประสงค์จะขอรับความเห็นชอบจากสํานักงานในการแก้ไขเพิ่มเติมโครงการจัดการกองทุนรวมให้เป็นไปตามประกาศนี้ ให้บริษัทจัดการยื่นคําขอเป็นหนังสือพร้อมทั้งเอกสารหลักฐานประกอบคําขอดังต่อไปนี้(1) รายละเอียดของโครงการจัดการกองทุนรวมที่จะแก้ไขเพิ่มเติม(2) ร่างข้อผูกพันระหว่างผู้ถือหน่วยลงทุนกับบริษัทจัดการ ซึ่งต้องเป็นไปตามประกาศคณะกรรมการกํากับตลาดทุน ที่ ทน. 37/2562 เรื่อง ข้อผูกพันระหว่างผู้ถือหน่วยลงทุนของกองทุนรวมอสังหาริมทรัพย์กับบริษัทจัดการ ลงวันที่ 25 เมษายน พ.ศ. 2562(3) คํารับรองว่าข้อมูลของกองทุนรวมที่ต้องมีในโครงการจัดการกองทุนรวมตามประกาศนี้ และร่างข้อผูกพันระหว่างผู้ถือหน่วยลงทุนกับบริษัทจัดการตาม (2) มิได้มีสาระสําคัญเปลี่ยนแปลงไปจากเดิม ทั้งนี้ คํารับรองต้องลงลายมือชื่อโดยบุคคลดังต่อไปนี้(ก) ผู้ดูแลผลประโยชน์(ข) กรรมการที่มีอํานาจลงลายมือชื่อผูกพันบริษัทจัดการ หรือในกรณีที่มีการมอบอํานาจจากกรรมการ ผู้รับรองต้องมีตําแหน่งไม่ต่ํากว่าผู้อํานวยการฝ่าย หรือผู้ดํารงตําแหน่งเทียบเท่าที่เรียกชื่ออย่างอื่น ที่รับผิดชอบงานในสายงานเกี่ยวกับการจัดตั้งกองทุนรวมนั้น(4) เอกสารหลักฐานอื่นตามที่ระบุไว้ในคู่มือสําหรับประชาชนให้ถือว่าบริษัทจัดการได้รับความเห็นชอบให้แก้ไขเพิ่มเติมโครงการจัดการกองทุนรวม เมื่อพ้น 15 วันนับแต่วันที่สํานักงานได้รับคําขอและเอกสารหลักฐานที่ครบถ้วนตามวรรคหนึ่งและมิได้แจ้งทักท้วงภายในกําหนดเวลาดังกล่าวข้อ 24( การแก้ไขเพิ่มเติมโครงการจัดการกองทุนรวมในเรื่องดังต่อไปนี้บริษัทจัดการอาจขอให้สํานักงานให้ความเห็นชอบแทนการขอมติของผู้ถือหน่วยลงทุนก็ได้ ทั้งนี้ สํานักงานอาจกําหนดเงื่อนไขให้บริษัทจัดการปฏิบัติเพื่อประโยชน์ในการแก้ไขโครงการจัดการกองทุนรวมก่อนให้ความเห็นชอบก็ได้(1) การเปลี่ยนแปลงข้อกําหนดเกี่ยวกับการขายหน่วยลงทุน(2) การเพิ่มชนิดหน่วยลงทุนที่ไม่ทําให้สิทธิที่ผู้ถือหน่วยลงทุนมีอยู่เดิมด้อยลง(3) กรณีอื่นใดนอกเหนือจาก (1) และ (2)การแก้ไขเพิ่มเติมโครงการตามวรรคหนึ่งต้องไม่มีผลกระทบอย่างมีนัยสําคัญต่อผู้ถือหน่วยลงทุน รวมถึงไม่ทําให้ผลตอบแทนและความเสี่ยงของกองทุนรวมเปลี่ยนแปลงไปอย่างมีนัยสําคัญข้อ 25( ในกรณีที่บริษัทจัดการประสงค์จะขอรับความเห็นชอบจากสํานักงานในการแก้ไขเพิ่มเติมโครงการจัดการกองทุนรวมตามข้อ 24 ให้บริษัทจัดการยื่นคําขอพร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนผ่านระบบที่จัดไว้บนเว็บไซต์ของสํานักงาน และชําระค่าธรรมเนียมต่อสํานักงานเมื่อสํานักงานได้รับคําขอพร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ทั้งนี้ อัตราค่าธรรมเนียมให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆเมื่อสํานักงานได้รับคําขอและเอกสารหลักฐานที่ถูกต้องครบถ้วนตามวรรคหนึ่งแล้วสํานักงานจะดําเนินการพิจารณาให้แล้วเสร็จภายใน 30 วัน การชําระค่าธรรมเนียมตามวรรคหนึ่ง มิให้บริษัทจัดการเรียกเก็บจากกองทุนรวมประกาศ ณ วันที่ 25 เมษายน พ.ศ. 2562(นางทิพยสุดา ถาวรามร)รองเลขาธิการเลขาธิการแทนสํานักงานคณะกรรมการกํากับหลักทรัพย์และตลาดหลักทรัพย์